Lokað fyrir heimsóknir barna vegna RS veiru Í ljósi þess að komið hafa upp smit RS veirunnar hefur sú ákvörðun verið tekin að loka fyrir heimsóknir barna yngri en 12 ára á eftirfarandi deildir Landspítala : Fæðingarvakt Meðgönguvernd , fósturgreining og bráðaþjónusta kvennadeilda Þessar lokanir eru gerðar til að vernda viðkvæma nýbura fyrir sýkingum . Einstaklingar 12 ára og eldri eru einnig beðnir að huga vel að því að koma ekki inn á deildir ef þeir finna fyrir einhverjum kvefeinkennum og almennt eru foreldrar beðnir að halda öllum heimsóknum í algjöru lágmarki . Í flestum tilfellum er dvölin á sjúkrahúsinu stutt og gott fyrir nýbakaða foreldra að vera í næði með barninu / börnunum fyrst um sinn . Gott er að beina þeim tilmælum til gesta , bæði á sjúkrahúsi og eftir að heim er komið , að þvo sér vel og sótthreinsa hendur . Þá er ráðlagt að foreldrar nýbura sem eiga eldri börn á leikskólum eða yngri bekkjum grunnskóla , láti börnin þvo sér og sótthreinsa hendur eftir leikskóla / skóla og jafnvel skipta um föt . Hvað er RS veira ? Algengast er að sýkingin komi fram á veturna og vorin og getur þá valdið faraldri hjá ungum börnum .